अब तक मैं सोचता था कि ऐसा करने वाला मैं शायद विश्व का पहला शासक होऊँगा; मगर आज के दैनिक ‘प्रभात खबर’ के सम्पादकीय पृष्ठ को देखकर मेरी आँखें खुलीं- (दक्षिण अमेरीकी देश) वेनेजुएला में राष्ट्रपति ह्यूगो शावेज के नेतृत्व में इस प्रयोग की शुरुआत हो चुकी है। मैं कितना बड़ा मूर्ख था कि इस जानकारी से अब तक मैं दूर था! (क्या इसमें “मीडिया” का हाथ है, जो उदारीकरण तथा अमेरीकी प्रभुत्व के खिलाफ जानेवाली खबरों को सेन्सर कर देती है? ‘प्रभात खबर’ की बात जरा अलग है- मैंने पहले भी लिखा था कि इसके सम्पादक हरिवंश जी के प्रति मेरी धारणा अच्छी है- वे बाकायदे “सम्पादकीय धर्म” निभाते हैं।)